Fógra le haghaidh na ndaoine atá faoi réir na mbeart sriantach dá bhforáiltear i gCinneadh (CBES) 2016/849 ón gComhairle, arna leasú le Cinneadh (CBES) 2022/1336 ón gComhairle, agus i Rialachán (AE) 2017/1509 ón gComhairle, arna chur chun feidhme le Rialachán Cur Chun Feidhme (AE) 2022/1331 ón gComhairle a bhaineann le bearta sriantacha i gcoinne Dhaon-Phoblacht Dhaonlathach na Cóiré

(2022/C 293/04)

Tugtar an fhaisnéis seo a leanas ar na ndaoine a luaitear in Iarscríbhinn II agus III a ghabhann le Cinneadh (CBES) 2016/849 ón gComhairle (1), arna leasú le Cinneadh (CBES) 2022/1336 ón gComhairle (2), agus in Iarscríbhinní XV agus XVI a ghabhann le Rialachán (AE) 2017/1509 ón gComhairle (3), arna chur chun feidhme le Rialachán Cur Chun Feidhme (AE) 2022/1331 ón gComhairle (4) a bhaineann le bearta sriantacha i gcoinne Dhaon-Phoblacht Dhaonlathach na Cóiré.

Chinn an Chomhairle Eorpach, maidir leis na bearta sriantacha dá bhforáiltear i gCinneadh (CBES) 2016/849, arna leasú le Cinneadh (CBES) 2022/1336, agus Rialachán (AE) 2017/1509, arna chur chun feidhme le Rialachán Cur Chun Feidhme (AE) 2022/1331, gur cheart go leanfaidís de bheith i bhfeidhm maidir leis na daoine atá ainmnithe in Iarscríbhinní II agus III a ghabhann le Cinneadh (CBES) 2016/849 agus in Iarscríbhinní XV agus XVI a ghabhann le Rialachán (AE) 2017/1509, cé is moite de dhuine éagtha amháin a ainmnítear in Iarscríbhinn II a ghabhann le Cinneadh (CBES) 2016/849 agus ar cheart a iontráil a bhaint den Iarscríbhinn sin. Déantar an ráiteas ar chúiseanna do sheacht nduine dhéag agus d’eintiteas amháin a uasdhátú, mar aon leis an bhfaisnéis aitheantais maidir le naoi nduine is caoga agus cúigear eintiteas. Déantar an fhaisnéis a bhaineann le duine amháin atá ar an liosta a leagtar amach in Iarscríbhinn I a ghabhann le Cinneadh (CBES) 2016/849 a uasdhátú tar éis do Choiste Chomhairle Slándála na Náisiún Aontaithe (CSNA) arna bhunú de bhun Rún 1718 (2006) ó Chomhairle Slándála na Náisiún Aontaithe í a uasdhátú an 30 Meitheamh 2022. Leagtar amach sna hiarscríbhinní sin na forais maidir leis na daoine sin a liostú.

Tugtar ar aird na ndaoine lena mbaineann gur féidir iarratas a dhéanamh chuig údaráis inniúla an Bhallstáit nó na mBallstát ábhartha mar a léirítear ar na suíomhanna gréasáin in Iarscríbhinn II a ghabhann le Rialachán (AE) 2017/1509 a bhaineann le bearta sriantacha i gcoinne Dhaon-Phoblacht Dhaonlathach na Cóiré, chun údarú a fháil cistí reoite a úsáid chun bunriachtanais nó íocaíochtaí sonracha a chumhdach (féach Airteagal 35 den Rialachán).

Féadfaidh na daoine lena mbaineann iarraidh ar athbhreithniú an chinnidh iad a áireamh ar na liostaí thuasluaite, mar aon le doiciméadacht tacaíochta, a chur faoi bhráid na Comhairle, roimh an 28 Feabhra 2023, ag an seoladh seo a leanas:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Cuirfear aon bharúlacha a gheofar san áireamh chun críoch athbhreithniú tréimhsiúil na Comhairle, i gcomhréir le hAirteagal 36(2) de Chinneadh (CBES ) 2016/849 agus le hAirteagal 34(7) de Rialachán (AE) Uimh. 2017/1509.

Tugtar ar aird na ndaoine lena mbaineann freisin gur féidir an cinneadh ón gComhairle a chonspóid os comhair Chúirt Ghinearálta an Aontais Eorpaigh, i gcomhréir leis na coinníollacha a leagtar síos sa dara mír d’Airteagal 275, agus sa cheathrú agus sa séú mír d’Airteagal 263, den Chonradh ar Fheidhmiú an Aontais Eorpaigh.

(1) IO L 141, 28.5.2016, lch. 79.

(2) IO L 201, 29.7.2022, lch. 31.

(3) IO L 224, 31.8.2017, lch. 1.

(4) IO L 201, 29.7.2022, lch. 5.